Rikunarita-ORG/Wikinium huggingface dataset:
# अट्ठकथा

**अट्ठकथा** (अर्थकथा) बौद्ध धर्म के थेरवाद सम्प्रदाय के त्रिपिटक ग्रंथों पर लिखे गए भाष्य हैं। पालि भाषा के मूल ग्रन्थ की व्याख्या स्पष्ट करने के लिए पहले उससे संबद्ध कथा का उल्लेख कर दिया जाता है, फिर उसके शब्दों के अर्थ बताए जाते हैं। त्रिपिटक के प्रत्येक ग्रंथ पर ऐसी अट्ठकथा प्राप्त होती है।

अट्ठकथा की परंपरा मूलतः कदाचित् लंका में सिंहल भाषा में प्रचलित हुई थी। आगे चलकर जब भारतवर्ष में बौद्ध धर्म का ह्रास होने लगा तब लंका से अट्ठकथा लाने की आवश्यकता हुई। इसके लिए चौथी शताब्दी में आचार्य रेवत ने अपने प्रतिभाशाली शिष्य बुद्धघोष को लंका भेजा। बुद्धघोष ने विसुद्धिमग्ग जैसा प्रौढ़ ग्रंथ लिखकर लंका के स्थविरों को संतुष्ट किया और सिंहली ग्रंथों के पालि अनुवाद करने में उनका सहयोग प्राप्त किया। आचार्य बुद्धदत्त और धम्मपाल ने भी इसी परंपरा में कतिपय ग्रंथों पर अट्ठकथाएँ लिखीं।

अट्ठकथा की पाण्डुलिपि का एक पत्र
## अट्ठकथाएँ और उनके रचनाकार

| पिटक | अट्ठकथा | मूलग्रन्थ | अट्ठकथाकार |
| --- | --- | --- | --- |
| **विनयपिटक** | विनय | सामन्तपासादिका | बुद्धघोष |
| पतिमोक्ख | कंखावितरणी, या माटिकट्ठकथा | बुद्धघोष |
| **सुत्तपिटक** | दीर्घनिकाय | सुमङ्गलविलासिनी | बुद्धघोष |
| मज्झिमनिकाय | पपञ्चसूदनी | बुद्धघोष |
| संयुक्तनिकाय | सारत्थप्पकासिनी | बुद्धघोष |
| अंगुत्तरनिकाय | मनोरथपूरणी | बुद्धघोष |
| खुद्दकपाठ सुत्तनिपात | परमत्थजोतिका | बुद्धघोष |
| धम्मपद | धम्मपद-अट्ठकथा | बुद्धघोष |
| उदान इतिवुत्तक विमानवत्थु पेतवत्थु थेरगाथा थेरीगाथा चरियापिटक | परमत्थदीपनी | धम्मपाल |
| जातक | जातक-अट्ठवण्णन | बुद्धघोष |
| निद्देश | सद्धम्मपज्जोतिका | उपसेन |
| पटिसम्भिदामग्ग | सद्धम्मप्पकासिनी | महानाम |
| अपदान | विसुद्धजनविलासिनी | अज्ञात |
| बुद्धवंश | मधुरत्थविलासिनी | बुद्धदत्त |
| **अभिधम्मपिटक** | धम्मसङ्गणी | अत्थसालिनी | बुद्धघोष |
| विभङ्ग | सम्मोहविनोदनी | बुद्धघोष |
| धातुकथा पुग्गलपञ्ञत्ति कथावत्थु यमक तिकपट्ठान दुकपट्ठान | पञ्चप्पकरण-अत्थकथा | बुद्धघोष |

## प्राचीन अट्ठकथाएँ

आरम्भिक प्राचीन अट्ठकथाएँ 6 हैं :

1. महा-अट्टकथा या मूल-अट्टकथा

2. उत्तरविहार-अट्टकथा

3. महा-पच्चारिय-अट्टकथा

4. कुरुण्डी-अट्टकथा

5. अंधकट्ठकथा

6. संखेप अट्टकथा

## इन्हें भी देखें

* भाष्य
* त्रिपिटक

## बाहरी कड़ियाँ

* Bullitt, John T. (2002). *Beyond the Tipitaka: A Field Guide to Post-canonical Pali Literature*. Retrieved on 2007-05-09 from "Access to Insight" at:
* The Mahavamsa The Great Chronicle of Sri Lanka.
* The Path of Purification, Translated from the Pali by Bhikkhu Nanamoli - first 90 pages.
* Buddhism Dictionary - helps you to understand Buddhism - the main religion of Sri Lanka better

## सन्दर्भ
# प्रतिभा

प्रतिभा वह शक्ति है, जो किसी व्यक्ति को काव्य की रचना में समर्थ बनाती है। काव्य हेतु में प्रतिभा को सर्वाधिक महत्व दिया गया है। प्रतिभा के महत्व के बारे में भट्टतौत जी कहते हैं कि

" **प्रज्ञा नवनवोन्मेष शालिनी प्रतिभा मता।"अर्थात**, *"प्रतिभा उस प्रज्ञा का नाम है जो नित्य नवीन रासानुकूल विचार उत्पन्न करती है* ।"

इस तरह आचार्य वामन जी ने भी प्रतिभा को जन्मजात संस्कार मानते हुए काव्य रचना का अनिवार्य गुण माने हैं। तो वहीं महिम भट्ट प्रतिभा को कवि का तीसरा नेत्र मानते हैं, जिससे समस्त भाव का साक्षात्कार होता है। आचार्य कुंतक प्रतिभा उस शक्ति को माने हैं, जो शब्द और अर्थ में अपूर्व सौंदर्य की रचना करता है। राजशेखर जी ने काव्य में प्रतिभा को महत्व देते हुए इसके दो रूप माने हैं- (१) कारयित्री (२) भावयित्री।

उपर्युक्त विवेचन के आधार पर हम कह सकते हैं कि काव्य हेतु में प्रतिभा एक आवश्यक गुण है, यह ईश्वर प्रदत है और इसी प्रतिभा के बल पर ही कवि और द्वितीय भाव अलंकारो आदि का निर्माण करता है।
# जर्मन आदर्शवाद

**जर्मन आदर्शवाद** (जर्मन-*Deutscher Idealismus*, अंग्रेज़ी -*German Idealism*) एक दार्शनिक आंदोलन था जो १८वीं सदी के अंत और १९वीं सदी की शुरुआत में जर्मनी में उभरा। यह १७८० और १८९० के दशक में इमानुएल कांट के विचारों द्वारा विकसित हुआ था, साथ ही यह स्वच्छंदतावाद और प्रबुद्धता (ज्ञानोदय) की क्रांतिकारी राजनीति दोनों के साथ निकटता से जुड़ा हुआ था । आंदोलन में सबसे प्रसिद्ध विचारक, कांट के अलावा, जोहान गॉटलिब फिच्टे, फ्रेडरिक विल्हेम जोसेफ शेलिंग, आर्थर शोपेनहावर, जॉर्ज विल्हेम फ्रेडरिक हेगेल और जेना स्वच्छंदतावाद के समर्थक (फ्रेडरिक होल्डरलिन, नोवालिस और फ्रेडरिक श्लेगल) थे। ऑगस्ट लुडविग हल्सन , फ्रेडरिक हेनरिक जैकोबी , गोटलोब अर्न्स्ट शुल्ज , कार्ल लियोनहार्ड रेनहोल्ड, सॉलोमन मैमोन और फ्रेडरिक श्लेइरमाकर ने भी प्रमुख योगदान दिया। जर्मन आदर्शवाद को अक्सर जर्मन दर्शन के चरमोत्कर्ष के रूप में माना जाता है और दर्शन के इतिहास में इसके महत्व के संदर्भ में इसकी तुलना शास्त्रीय यूनानी दर्शन से की जाती है। "जर्मन आदर्शवाद" शब्द के विकल्प के रूप में, इस युग को अक्सर शास्त्रीय जर्मन दर्शन के रूप में जाना जाता है ।

चार प्रमुख जर्मन आदर्शवादी: इमैनुएल कांट (ऊपरी बाएं), जोहान गॉटलिब फिच्टे (ऊपरी दाएं), फ्रेडरिक विल्हेम जोसेफ शेलिंग (निचले बाएं), जॉर्ज विल्हेम फ्रेडरिक हेगेल (निचले दाएं)
कांट के बाद जर्मन आदर्शवाद की इस अवधि को उत्तरकांटियन आदर्शवाद, उत्तरकांटियन दर्शन, या केवल उत्तरकांटियनवाद के बाद भी जाना जाता है ।

फिच्टे के दार्शनिक कार्य को जर्मन चिंतावान (speculative) आदर्शवाद के उद्भव में एक स्टेप्पिंग स्टोन के रूप में विवादास्पद रूप से व्याख्या किया गया है, यह सिद्धांत है कि हमारे पास केवल विचार और स्तत्व के बीच सहसंबंध तक ही पहुंच है । एक अन्य
वर्गीकरण योजना जर्मन आदर्शवादियों को कांट और फिच्टे से जुड़े प्रागनुभविक (इन्द्रियातित) आदर्शवादियों और शेलिंग और हेगेल से जुड़े निरपेक्ष आदर्शवादियों में विभाजित करती है।

## व्युत्पत्ति

## इतिहास

## प्रमुख दर्शन एवं सिद्धांत

## प्रभाव

## इन्हें भी देखें

श्रेण्यवाद (अभिजात्यवाद)

## सन्दर्भ
# ताई लोग

ताई| युन्नान, चीन में ताई/दाई स्त्रियाँ |
| विशेष निवासक्षेत्र |
| चीन (मुख्यतः दाई लोग), बर्मा (शान लोग), लाओस, थाईलैण्ड, वियतनाम और भारत (अहोम लोग) |
| भाषाएँ |
| ताई-कादाई भाषाएँ, निवास देशों की अन्य भाषाएँ |
| धर्म |
| थेरवाद बौद्ध धर्म, सर्वात्मवाद, हिन्दू धर्म |

**ताई लोग** (Tai) उन भिन्न समुदायों का सामूहिक नाम है जो आदि-ताई भाषा बोलने वाले प्राचीन लोगों के आधुनिक वंशज हैं। इनमें से कुछ ऐसे भी हैं जो अब ताई भाषाएँ नहीं बोलते। पूर्वोत्तर भारत के अहोम लोग जो अब हिन्द-आर्य भाषा-परिवार की असमिया भाषा बोलते हैं, चीन के युन्नान और अन्य दक्षिणी भागों के कुछ समुदाय, थाई लोग (जो थाईलैण्ड में बहुसंख्यक हैं), वियतनामी लोग, लाओस के लाओ समुदाय के लोग, बर्मा के शान लोग सभी इस विविध ताई महासमुदाय के सदस्य हैं।

## इन्हें भी देखें

* शान लोग
* अहोम

## सन्दर्भ
# थियोसोफी

थियोसोफी का प्रतीक चिह्न (लोगो), जिसमें विभिन्न प्राचीन प्रतीक-चिह्न समाहित हैं।
**थियोसोफी** (Theosophy) १९वीं शताब्दी के अन्तिम काल में संयुक्त राज्य अमेरिका में स्थापित क्या गया एक धर्म है। इसकी स्थापना मुख्यतः रूसी प्रवासी हेलेना ब्लावट्स्की द्वारा की गयी थी। इसके सिद्धान्त मुख्यतः उनके ही लेखन पर आधारित हैं। यह धर्म निओप्लेटोनिज्म आदि यूरोप के प्राचीन धर्म तथा हिन्दू और बौद्ध धर्म के मूल सिद्धान्तों से बहुत कुछ ग्रहण करता है।